《过浑源留别田仲祥同知节使》
元代·朱自牧

金台前梦杳无踪，一阻云山莫计重。
双鲤附书常不达，两萍浮海偶相逢。
燕南落日车分辙，代北春风酒满钟。
明日去留牵世务，灯前谈笑且从容。

作者简介：（约公元一一五五年前后在世）字好谦，棣州厌次人。生卒年均不详，约金海陵王贞元末前后在世。皇统中进士。